Radoslaus Sikorski
Radoslaus Sikorski Res apud Vicidata repertae: Nativitas: 23 Februarii 1963; Bydgostia Patria: Polonia, Britanniarum Regnum Familia Coniunx: Anna Applebaum Radoslaus Sikorski, praenominibus plenis Radosław Tomasz sed saepius Radek Sikorski (Bydgostiae natus die 23 Februarii 1963) est politicus Polonus qui a die 16 Novembris 2007 ad 2014 minister rerum externarum meruit. Mense Decembri 1981, patria legibus militaribus submissa, Radoslaus Sikorski in Anglia degebat ad linguam Anglicam discendam. Ibi mansit exsul discipulusque Collegii Pembrochiani apud Oxonienses, ubi sodalis fuit societatis convivalis Bullingdon eodem tempore ac David Cameron et Boris Johnson. Diurnarius pro hebdomadariis Britannicis The Spectator, The Observer, The Sunday Telegraph Americanoque National Review meruit. In Poloniam anno 1989 rediit, ubi meruit minister deputatus pro munitione anno 1992, de rebus externis annis ab1998 ad 2001. Vasingtoniae ab anno 2002 apud Institutum Negotii Americanum(en) operam dedit. Rursus redux, senator electus est pro circulo Bydgostiae anno 2005. Minister munitionis nationalis fuit a die 31 Octobris 2005 ad diem 7 Februarii 2007, primis ministris Casimiro Marcinkiewicz et Iaroslao Kaczyński. Eodem anno ad rectionem revocatus, primo ministro Donaldo Tusk, minister rerum externarum factus est; quod officium, eodem primo ministro, mense Decembri 2023 iterum suscepit.